Tidligere på Shogun...
Jeg heter John Blackthorne. Jeg er engelsk.
Los på Erasmus. En nederlandsk handelsskute.
Løgner! Du er pirat.
De vet ikke om oss, gjør de?
Lord Toranaga,
i året siden taikoens død
har vi sett med bekymring
at du har samlet makt mot Rådet.
Om vi går til krig nå, fire hærer mot én, vil jeg tape.
Derfor må du dra til Ajiro i mitt sted.
Lord Toranaga konfiskerer dette skipet og alt det inneholder.
Izu er lenet mitt.
Jeg forstod det slik at du var lojal mot lorden din.
Den store lord Yoshii Toranaga vil treffe deg.
Hva vil han meg?
Kanskje leke med ballene dine. Jeg vet ikke.
Jeg tror skjebnene våre har brakt oss sammen.
Du, jeg
og denne barbaren som kan få ting til å snu.
ETT ÅR TIDLIGERE
Hvil, ektemann.
Fokuser på Buddha.
Hvor er sønnen min?
Som å se inn i din mors øyne.
Perfekt endeløshet.
Ikke vær redd.
Snart er jeg gjenfødt i det rene land.
Hvordan finner jeg deg der?
Vil du fremdeles ha øyevippene dine?
Og fingerneglene dine?
Dette livet er så rart...
Bare en drøm om en drøm...
Gå til moren din.
Taikoen vil være alene.
Tar han ikke imot nattverden,
er han tapt for Guds rike.
Eller kanskje Guds rike er oppe i rumpa di.
Har du tenkt på det?
Toranaga.
Bli.
Tenk at Ochiba kunne ha vært gift med deg.
Jeg har aldri brydd meg om vakre kvinner.
Og jeg brydde meg for mye.
Den kvelden vi drakk for mye sake,
husker du hva jeg sa til deg?
"Vi har dritet for mye i samme potte
for å pisse på våre egne føtter."
Jeg skulle ønske vi hadde tatt Korea sammen.
Jeg kunne ha gitt deg Japan.
La det være en gave fra sønnen din.
Sønnen min...
Gribbene sirkler.
Hva syns du
om å bli regent til han er voksen?
Om du beskytter ham, kan jeg gi deg denne tittelen.
Det vil gi fiendene mine en perfekt grunn til å samles.
De vil drepe meg,
så sønnen din.
Jeg ønsker ikke den typen grusom straff.
Et veldig klokt svar.
Det er over 100 år siden slutten på et sant shogun-styre.
Hele livet har jeg jobbet for å hindre de interne konfliktene.
Nå frykter jeg at borgerkrigene vil starte igjen.
Så jeg har beordret dannelsen av et regentråd.
Ishido, Kiyama, Ohno, Sugiyama
og du.
Dere skal dele makten til Yaechiyo er seksten.
Et politisk kompromiss.
Lorden min er den smarteste i riket.
Jeg ber deg beskytte sønnen min
mot fiendene og vennene hans.
Lær ham
den viktigste leksen.
Mannen som står høyest,
er rikets mest ensomme mann.
BASERT PÅ ROMANEN AV JAMES CLAVELL
SHOGUN
KAPITTEL TO: TJENERE AV TO MESTERE
Hva mener du med at denne engelske losen er obskøn?
Du kjenner typen. Skitten. Full av sykdommer.
Og han er stygg i kjeften.
Han er som ei hore av verste sort.
Skjønner du hva jeg mener, fader?
Disse journalene er bevis for fordervelsen hans, Deres Eminense.
Han slaktet og plyndret seg gjennom Manila.
Han er litt av en type. Brutal barbar.
Vi viser disse til japanerne, så blir han hengt for piratvirksomhet.
Det er nok ikke så enkelt.
Tross uroen i Osaka er Toranaga ennå president for utenlandske forbindelser.
Han er en grundig mann. Han vil ha en fullstendig oversettelse av journalen.
Kanskje for fullstendig.
Jeg må be deg dra nå.
Bare så du vet det, denne piraten legger ikke skjebnen sin i Guds hender.
Du bør heller ikke det.
Så han vet alt om Macao.
Med Gud som vitne,
med disse bushoene på randen av krig,
er en diskusjon om tidligere problemer det siste vi trenger.
La oss være takknemlige for at gjesten vår ikke snakker japansk.
Jeg skal til slottet der Toranaga holdes. Jeg skal oversette for ham i ettermiddag.
Martin.
Dette er kritiske tider for misjonen.
Sørg for at denne mannen ikke blir noe problem.
Vær hilset, lord Yaechiyo.
Er han en kannibal, Tsuji?
Toranaga sier at noen barbarer spiser mennesker.
Jeg vet ikke, unge mester.
Men jeg holder avstand for sikkerhets skyld.
Faen.
Jeg beklager, lord Toranaga.
Håper jeg ikke lot deg vente.
Jeg håper at lady Marikos tilstedeværelse er i orden.
Jeg ba henne være her for å øve på å snakke portugisisk,
siden du er mesteren.
Du smigrer meg, lord.
Lady Marias selskap er alltid velkomment.
God morgen.
Jeg heter Martin Alvito, av Jesuittordenen.
Du må være anjinen.
Hva betyr det?
Det betyr "los".
På samme måte tsuji betyr oversetter for meg.
Du er i hoffet til lord Yoshii Toranaga.
Og jeg er Regentrådets tolk.
Bra. Du kan vri ordene mine til deres portugisiske beste.
Anjinen tror at jeg ikke kan oversette ærlig for ham,
fordi jeg er portugisisk.
Hva sa du?
Nøyaktig det du sa. Jeg vil oversette uten fordommer.
Vel, siden du er så jævla ærlig,
kan du kanskje si til ham at vi er fiender.
Si det selv.
Det japanske ordet for "fiende" er teki.
Gestikuler mot meg og si ordet.
Han vil forstå.
Jeg er kanskje fienden din, John Blackthorne fra Erasmus,
men jeg er ikke drapsmannen din.
Det vil du gjøre selv.
Jeg har lært anjinen ordet "fiende"
så han kan indikere til deg at vi ikke er venner.
Lady Maria, er du enig?
Faderen oversetter perfekt.
Spør barbaren hvorfor han er fiende av tolken min.
Han vil vite hvorfor vi er fiender.
Fordi landene våre er i krig.
Han sier at det er konflikt mellom landene våre.
Hva er landet ditt?
- Si hvor du er fra. - England.
Det er et øyrike 1600 kilometer nord for Portugal.
Nasjonen hans er England.
Ett tusen seks hundre kilometer fra Portugal.
Si meg,
hvorfor er dere i krig med tsujis rike?
Hvorfor er dere i krig med oss?
Fordi England nekter å la seg skremme av katolikker.
Er dere ikke katolikker?
Det er to kristne religioner: protestanter og katolikker.
Vi engelske er protestanter.
Men begge tror at Jesus er Gud?
Ja. Men jeg vet det ikke sikkert før jeg er død.
Er det derfor du ble pirat?
For å krige mot dine katolske fiender
i navnet til denne guden du ikke helt tror på?
Jeg er ikke pirat.
Hva med de tjue kanonene deres?
Skipet mitt er utsendt med tillatelse
fra herskerne av en nasjon kalt Holland
til å gjøre handel på alle hav
og forsvare oss mot hvem enn som prøver å stoppe oss.
Hva om vi våger å stoppe dere?
Jeg oppfatter ikke deg som en fiende, lord.
Det kan jeg. Veldig lett.
Om så?
Så ville jeg overgitt sjelen min til Gud.
For jeg ville blitt drept av en teki som deg.
Flytt dere!
Dette er lord general Ishido, Toranagas erkerival.
Setter du pris på livet, ikke si et ord.
Jeg har hørt at du har invitert en barbar til dette slottet.
Bukk. Fort.
Så stygg.
Med ansikt som en hund.
Vi burde stille ham ut i hele imperiet.
"Misfosteret fra vest."
Jeg syns det er rart,
med riksretten din så nært forestående,
at du har fattet interesse for denne mannen.
Dine siste dager kunne vel vært bedre tilbrakt.
De kristne kaller ham kjetter. Er det sant?
Ja, lord Ishido.
For en fornærmelse du må være mot troen din.
Kjetteren har ingen verdi for meg.
Om du vil, kan jeg få sønnen min til å eskortere ham til fengselet.
Jeg vil bare bevare freden.
Du skal anholdes.
Hvor lenge?
Jeg vet ikke, anjin. Men jeg vil be for sjelen din.
Hva har du sagt, din jævel?
Dette er faen så flott.
Jeg skulle til å si mitt.
Dette er åpenbart en misforståelse.
Hvor tar dere meg?
Om jeg har gjort noe galt, beklager jeg.
Bekla... Skjønner noen av dere hva jeg sier?
Du der fremme, hvor tar dere meg?
Jeg protesterer på behandlingen!
Jeg er lordens gjest, ikke en fange!
Faen. Dette er feil!
Var øynene hans virkelig blå?
Tenk på fargen til en storm i bevegelse.
Og
hår som daikon?
Mer som denne goboen.
Du ler med sønnen din som om han er en av hoffets ladyer.
Hva er det med goboen?
I dag inviterte lord Toranaga mor til å møte en barbar.
Hvorfor ble du tilkalt dit?
Lorden vår ville at jeg skulle øve på portugisisk.
Hvorfor ville han det?
Kanskje du vet
hvorfor moren din skulle være ute av dette huset?
Far.
Noe å spise?
Nei. Har ikke tid.
Lord Toranaga skal holde et nytt møte.
Ikke du.
Lady Mariko!
Yngre og vakrere enn noensinne.
Lady Kiri, du er klok, varm og lykkelig,
og du har lord Toranagas gunst.
Akkurat som lady Shizu, snart klar til å føde sønnen hans.
Lady Mariko har ikke endret seg siden vi møttes.
Det var seksten år siden
på festen lord Kuroda holdt.
Hun var nygift.
Selv da visste jeg at hun var unik.
Ikke plag tolken min, Kiri.
Lady Kiri, vær så snill.
Jeg er en gammel kvinne,
og jeg trenger mye respekt før jeg dør.
Etter alle disse årene erter hun meg ennå.
Du var like ustyrlig da som du er nå.
Som størrelsen på rumpa di.
Du!
Foran lord Hiromatsu.
Nå må jeg barbere hodet mitt og bli nonne.
Unnskyld meg, lord.
Så. Hva mener du om i dag?
Faderen er en ærlig mann.
Hans oversettelse forledet oss ikke.
Og barbaren?
Instinktet mitt er å vokte mot ham.
Ble du fornærmet av det han sa om troen din?
Troen min hadde ikke vært oppriktig om den ikke kunne settes på prøve.
Lord, jeg er ikke så smart som deg,
det vet jeg veldig godt.
Men hva har noe av dette
med riksretten din å gjøre?
Barnebarnet mitt ble født i Edo i morges,
og lady Ochiba ba om å få returnere til Osaka.
Selvfølgelig innvilget jeg det. Å gjøre noe annet ville ha vært fiendtlig.
Så nå venter vi på at Rådet
skal stemme over at vi alle skal dø.
Ja.
Men spionene mine forteller meg
at denne barbaren bekymrer portugiserne.
De vil snart be de kristne regentene, Kiyama og Ohno,
om å protestere på at han er i Osaka.
Hvorfor skal vi bry oss om de kristne regentene?
Fordi lorden vår kun kan stilles for riksrett
om Rådet er enstemmig.
Han bruker barbaren til å så splid
mellom Ishido og de kristne lordene.
Du kunne ha trengt litt av din svigerdatters intuisjon.
Lord, men er du sikker...
Sankichi!
Kom igjen.
Skynd deg.
Er du ekte?
Hvem er du?
Gjør plass til vennen vår.
Du er trygg her.
Menigheten min.
Forfulgt for troen sin.
Du snakker portugisisk, men ikke helt portugisisk.
Si sannheten foran Gud.
Jeg er engelsk.
- Jesuittene plasserte deg også her? - Plasserte jesuittene deg her?
Du bør la meg gi deg syndsforlatelse.
Skal alle disse henrettes?
Døden er den eneste straffen her.
Fader, det har skjedd en feil.
Jeg er lord Toranagas gjest. Jeg skal ikke være her.
Tok Toranaga deg til Osaka?
Ja. Og jeg må få dra.
Kjære Gud. Du er et barn i villrede.
Du kjenner ikke spillet deres.
Toranaga er fange her i Osaka slott.
Isolert av rivalene sine i Regentrådet.
Sugiyama, etterkommer av den rikeste samurai-familien i Japan.
Ohno, en fryktet kriger
som med sin spedalskhet ble ledet inn i kirkens armer.
Og Kiyama,
en mann med en tro på Jesus som kun styres av grådighet og ambisjon.
Alle av dem er i Ishidos hule hånd, slottets forvalter.
Når som helst nå vil disse mennene stemme over Toranagas død.
Hør på meg, min sønn,
kun jeg vil fortelle deg sannheten.
Har Toranaga hevdet at du er hans allierte,
vil du aldri forlate Japan i live.
Fødselen gikk bra, barnet er friskt,
og arvingens mor har fått forlate Edo.
Det virker som Toranaga vil godta skjebnen sin.
Takket være lederskapet ditt, lord Ishido.
Takk meg etter vi har gjort slutt på trusselen Toranaga utgjør.
La oss stemme.
Lord Ishido,
det er noe vi må ta opp.
Det dreier seg om en kjetter.
Ført hit av Toranaga.
Ja, jeg så ham.
Jeg protesterte, og Toranaga sendte ham i fengsel.
Dessverre er ikke fengslingen tilstrekkelig.
Det finnes urovekkende historier
om hvordan denne mannen har massakrert kristne.
Forferdelig.
Finnes det bevis?
Presten har kjetterens private brev.
Vi må høflig kreve at denne mannen må henrettes.
Før vi stemmer.
Det er interessant hva som blir tydelig mens årene går.
Denne morgenen våknet jeg og så oss slik Toranaga må se oss.
Byråkrater.
Mens vi stempler dokumentene våre,
ignorerer Toranaga reglene våre og bruker dem mot oss.
Kjetteren krenker guden vår.
Jeg lurer på om du hadde vært så lojal mot denne guden
om det ikke hadde vært for rikdommen prestene lesser på deg.
Jeg utsetter ikke dette lenger.
Jeg krever en avstemming om Toranaga.
I Herren Jesu navn,
kjetteren må dø først.
Toranaga ble født Minowara,
et navn som har stor betydning i Japan.
I århundrer
har hans forfedre dominert dette landet
med et guddommelig mandat.
Mandat?
En tittel som har blitt aktet gjennom tidene.
Den ypperste rang en dødelig kan oppnå.
Shogun.
Vil Toranaga ha denne tittelen?
Hvem vet hva som skjuler seg i en Minowaras hjerte?
Sobei!
En ny sjel for hver time av dagen.
Du har ingenting å frykte nå.
Du vil dø som martyr, kanskje på korset.
Beklager, fader.
Jeg reiste ikke verden rundt for å dø på et kors.
Hvorfor gjorde du det?
Du kom for å starte krig.
Jeg ville ha støttet deg.
Jeg kom hit i 1572 med bønnekransen i hendene.
Med visjoner om sjelene jeg ville redde.
Så lærte jeg prestegjerningens sanne prinsipper.
Silke, gull og våpen.
Jesuittene bryr seg ikke om sjelene.
De idoliserer det forbannede svarte skipet.
Slik dominerer de handelen.
Kineserne hater Japan.
All handelen går via portugiserne.
Det er åger.
Den avdøde taikoen prøvde å stoppe det,
men kirken oppildnet til opprør
og smuglet våpen fra den hemmelige basen på Macao.
Macao?
Jeg møtte en som sa han hadde vært i den festningen.
Han sa det var japanske soldater der. Hundrevis.
Katolske.
Sier du at lordene her ikke vet det?
- Det er for sent nå. - Du forstår ikke. Jeg må si det til dem!
Det er utveien min.
Du kan ikke spillet deres.
Reglene deres er for uklare,
de er for mistenksomme.
Du kjenner ikke meg.
Jeg har kjent tusener som deg.
På hvor mange måter må jeg si at jeg gir faen?
Kom igjen!
Faen!
Kom igjen.
Du og Carlos må bli samstemte.
Du sa du hadde manifestet. Stikk.
På vei til slottet, fader?
God morgen, kaptein.
Som du vet, har jeg ikke hørt noe.
Så snart Toranaga vil la det svarte skipet dra,
får du høre det.
Det er det jeg er bekymret for.
Jeg har hørt at den gamle apen skal dø snart.
Kirken gjør alt vi kan for å holde forretningene dine i gang.
Våre forretninger.
Kuksugende svin.
For en glede det er å se deg be.
Fader.
Skal du besøke lord Toranaga?
Skal levere dokumenter.
Hvor lenge er det siden familien din kom?
Vi har vært i Osaka en uke.
Vær så snill.
Hvilket språk snakker du mest flytende?
Portugisisk eller latinsk?
Jeg har mer anledning til å øve på portugisisk.
Men det går sakte.
Til den dag i dag er du min beste elev.
Men jeg må innrømme at jeg ble overrasket over å se deg i går.
Toranaga inkluderte deg i forretningene sine.
Jeg vil ikke oversette lenger.
Jeg liker ikke den mannen, slik han snakker til deg.
Du har alltid hatt gode instinkter om de med dårlige intensjoner.
Lady Maria.
De mørke tankene du har bekjent til meg før,
har du dem ennå?
Du må vite at jeg ber for deg.
Om dette og annet.
Spesielt kjetteren.
Jeg leste journalene hans.
Hva enn hjertet ditt sier om ham,
er han skyldig i verre.
Lord, unnskyld meg.
Lord Ishido er her.
- Slipp ham inn. - Ja, sir.
Her er den stolte samuraien
jeg dro frem fra under et fjell av koreanske lik.
Og her er den stolte generalen som aldri vil la meg glemme det.
Har ikke Toranaga hatt manerer til å be deg til slottet?
Invitasjonen ble borte på et vis.
Jeg forstod aldri hvorfor du deklarerte troskap til en Minowara.
Han vet ikke hva takknemlighet er.
Ser du de veggene?
Da taikoen bygget dette slottet,
ga alle lordene i riket ham sine fineste steiner.
Han valgte min som hjørnesteinen.
Og ga meg en plass i Rådet.
Det er en fin stein.
Fortell meg om barbaren du tok med til Osaka.
Han er pirat.
En mann med svak karakter.
Frekk og enkel.
Hva ser Toranaga i ham?
Kanskje det han representerer.
Tjue kanoner, fem hundre rifler.
Japan har slike ting.
Og hatet mot portugiserne.
Han tror at de kristne regentene snart blir fiendene våre.
Tøv.
Rådet vårt står samlet.
Men fortsett.
Jeg tenker bare på fremtiden.
Hva som kan skje når Toranaga blir dømt og drept.
Og du sammen med ham, som hans allierte.
Ja, det er sant.
Men utover meg selv...
Du vil ha mest makt.
Men så må du stri med Kiyama og Ohno,
med deres kristne støtte.
Det er en krig jeg ville ha tapt.
Men om du hadde denne barbaren
og en måte å kontrollere ham, ville ting kanskje vært annerledes.
Det er synd at jeg måtte godkjenne barbarens henrettelse.
De kristne regentene krevde det.
Det var ingenting jeg kunne gjøre.
Så kanskje det er noe jeg kan gjøre.
Anjin!
Si bekjennelsen din fort.
Dette kan ikke skje. Jeg skal ikke dø her.
Den velsignede jomfruen våker over deg nå.
Bekjenn alle dine synder til meg.
Ha guden din for deg selv, fader.
Du er lord Kiyamas fange nå.
Kjære Gud, tilgi stoltheten min.
Ikke la dette være slutten for meg.
Hva gjør du her?
Unna vei!
Banditter!
Bra jobbet.
Takk.
Hør på ham.
Snakker som en sivilisert mann.
Han er en smart kjøter.
La meg lære deg dette:
"Jeg er en kjøter."
Si det.
"Jeg er en kjøter."
Jeg er en kjøter.
Riktig. Flink gutt.
Ned på knærne. Kjøtere kneler.
"Jeg er en kjøter." Riktig.
Takk.
Han vil bare ha en god herre.
Jeg setter stor pris på det, Yabushige.
Du har nå tatt med denne barbaren til meg to ganger.
Jeg var bare heldig.
På vei til henrettelsen sin falt han i bakhold av banditter.
Jeg var tilfeldigvis i nærheten.
Du har en tendens
til å være på rett sted til rett tid.
Han er skitten.
Kan jeg si til ham at han trenger et bad?
Selvfølgelig, lord.
Men la oss ønske oversetteren vår velkommen først.
God morgen.
Jeg skal være tolken din i dag.
Snakker du portugisisk?
Det er en ære å lære språket til mine kristne lærere.
Katolske lærere.
Jeg tjener Yoshii Toranaga-sama.
Jeg heter Toda Mariko.
John. Blackthorne.
Du bør vite at jeg ikke er katolikk.
Si til anjinen
at jeg håper tiden hans i fengselet ikke var for vanskelig.
Lorden min vil beklage for tiden du var i fengsel.
Jeg er takknemlig for å være i live.
Han takker deg.
Vår unge lord ønsker å vite om landet hans.
Reglene og skikkene.
Han spør om landet ditt.
Reglene og skikkene deres.
I morges skulle jeg dø. Og nå er jeg...
Jeg vet at jeg anses som en fiende i landet ditt.
Men jeg forsikrer deg om at dronningen min er klok og omtenksom,
og hun vil være din allierte.
Han hevder at han ikke er fienden din,
og at dronningen hans tilbyr vennskap.
Gi anjinen en skje.
Unge lord, tilgi oss for å ikke respektere hagen din.
Men jeg vil at anjinen skal tegne et kart over verden slik han kjenner den.
Mesteren min ber deg tegne et kart over verden.
Takk.
Dette er alt jeg vet.
Jorden er rund.
Som en frukt.
Japan er her.
Mitt land, England,
er på andre siden av verden.
Han peker ut Japan og England.
Vi kom via Magellanstredet.
Han kom gjennom denne landmassen.
Vi er de første som bruker det. Spanjolene og portugiserne holdt det hemmelig.
Han sier at det var en portugisisk og spansk hemmelighet.
For oss var det tryggere å seile den veien.
For vi måtte unngå en portugisisk base på Macao.
Han hevder at det finnes en portugisisk base på Macao.
Den har japanske leiesoldater.
Jeg har hørt at de kalles ronin.
En hemmelig katolsk festning brukt til smugling av våpen
som ble brukt under opprøret for noen år siden.
En hemmelig base for våpensmugling. Den har roniner.
Våpnene ble brukt under opprøret
mot taikoen, tror jeg. Jeg er ikke sikker.
Si til anjinen at jeg vil ha kartet detaljert senere.
Med alle de portugisiske basene markert.
Mesteren min ber deg om at du senere markerer de portugisiske basene.
Får jeg lov, vil jeg forklare.
Slik delte Portugal og Spania den nye verden.
For 70 år siden signerte de en avtale som delte uoppdaget land mellom dem.
Landet deres er i den portugisiske halvparten.
Så det tilhører dem.
Han mener at Portugal og Spania
har delt opp denne regionen.
Han hevder at Japan
tilhører portugiserne.
Sa han virkelig "tilhører"?
Ja, lord.
Absurd.
Hvorfor ikke dele himmelen mellom oss og Kina?
Vær stille.
Beklager,
men arrogansen deres er utrolig.
Si det til ham.
Det er skrevet i juridiske dokumenter.
Hver spanske og portugisiske konge har rett
til å kreve ethvert ikke-katolsk land de oppdager,
og erstatte styresmaktene med katolsk styre.
Dette er løgn.
Nei.
Sverger du ved guden din?
Ja, det gjør jeg.
Hva sa han?
Han sa at portugiserne
vil erstatte alle ikke-kristne herskere
med sine egne ledere.
Hva søker du i Japan?
Han spør hva du søker her.
Å utslette vår felles fiende.
Å verve deg mot fiendene sine.
Jeg syns du skal gi opp denne krigen.
Du er i mindretall. Det er ikke håp for deg.
Mesteren sier at du ikke bør krige mot portugiserne i Japan.
Du er i mindretall. Det er håpløst.
Om ikke jeg vinner.
Han sier: "Om ikke jeg vinner."
Si til anjinen at han skal være i Vest-palasset i natt.
Det er farlig der ute. Banditter ligger på lur.
Toranaga-sama har generøst latt deg bruke sitt personlige rom.
Det er en stor ære.
Jeg håper du liker det.
Er den hans?
Den kamprustningen ble bestilt av Toranaga-sama etter han så den i en drøm.
Stilen går mange generasjoner tilbake, helt til Minowara-shogunatet.
Shogun.
Jeg vil takke deg
for at du oversatte så ærlig for meg i dag.
Det er ikke nødvendig å takke.
Innsatsen min er i tjeneste for lorden min.
- Hvor lenge har du snakket portugisisk? - Fjorten år.
Like lenge som jeg har vært kristen.
Du snakker det veldig bra.
Disse kvinnene kan hjelpe deg med badingen.
Takk, men jeg har allerede badet.
I fengselet?
Nei, i landsbyen.
Men det er en stund siden.
To bad på en uke?
Vil du at jeg skal få dysenteri?
Av en eller annen grunn ønsker ikke anjien å bade.
Vent, Mariko.
Jeg vet at du respekterer prestene, men jeg ber deg vurdere motivene deres.
Lorden din er i fare.
Og jeg har et skip.
Ikke snakk når du ikke skal.
- Ja. - Og...
Du skal kalle meg Mariko-sama.
Vinden har ikke vært gunstig i det siste.
Om det svarte skipet ikke får dra til Nagasaki snart,
er det ikke tilbake i tide for neste års forsendelse.
Siden du er president for utenlandske forbindelser,
er det kanskje på tide at du sendte henne av gårde.
Jeg tenker på profitten.
Ditt lands og mitt.
Det er så mye jeg ikke vet.
Og så mye barbaren ser ut til å vite.
Jeg vil vente med det svarte skipets avgang inntil videre.
Havet kan være så farlig.
Kanskje det er derfor
kirken din bygger hemmelige baser i regionen vår.
Kanskje vi bør finne ut mer om disse basene
før vi forhandler videre avtaler.
Martin Alvito har nettopp hørt fra Toranaga.
Han vil ikke gi tillatelse til avgang for det svarte skipet.
Denne forbannede kjetteren er ikke anstendig nok til å ruinere oss sakte.
La denne byrden være min, fader.
Hva gjør du her så sent?
Snikmorder!
Beskytt lorden vår!
Hva gjør du?
Hvor er lord Toranaga?
Inntrenger!
Inntrenger i slottet!
I gjesterommet.
Nei, der borte.
Det er tjenestepiken Kayo.
Hun leter etter lord Toranaga.
Nei!
Lord! Er du såret?
Ishido har blitt gal.
- Dette betyr krig! - Nei.
Dette var ikke Ishido.
Jeg ga rommet mitt til anjinen.
Gjemte meg i dette.
Snikmorderen var ikke ute etter meg.
Hun var ute etter ham.
Oversatt av: Magne Hovden